ДП „ШПЕДИЦИЈА“ Кикинда у стечају 
О Г Л А Ш А В А
ЗАКУП   ПОЉОПРИВРЕДНОГ  ЗЕМЉИШТА  
јавним прикупљањем писаних понуда, 
са могућношћу да се, након отварања, понуде побољшају
У закуп се даје имовина као целина и то:
· пољопривредно земљиште у КО Иђош. 
Предмет закупа чини пољопривредно земљиште у власништву и поседу ДП „Шпедиција“ Кикинда - у стечају, које се налази у КО Иђош, уписано у листу непокретности бр. 2216 укупне површине 355 ха 61 а 45 м2.
Услови за учешће
· Право на учешће у поступку јавног прикупљања писаних понуда имају сва правна и физичка лица која:
· након добијања профактуре, изврше уплату ради откупа огласне документације у износу од 10.000,00 динара. Профактура и огласна документација (након откупа исте) могу се преузети од повереника стечајног управника, Jeлице Вуколић (тел. 023/582-020, 064/4492-197) најкасније 25.09.2019. године до 14 часова;
· уплате депозит у износу од 2.300.000,00 динара на рачун стечајног дужника број 160-0000000214652-06 код Banca Intesa а.д. Београд, најкасније 26.09.2019. године (првопласираном понуђачу депозит ће бити урачунат у закупнину, док ће осталим понуђачима износ депозита бити враћен у року од 2 радна дана од дана отварања писаних понуда);
· предају потписану изјаву о губитку права на повраћај депозита за учешће у поступку (изјава чини саставни део огласне документације).
· Земљиште се издаје у виђеном стању и закупац се не може позивати на његове физичке недостатке. Закупац је дужан да пре подношења понуде за закуп, прегледа предмет закупа. Накнадне рекламације након проглашења најповољнијег закупца неће се признати.
· Земљиште се не може издати у подзакуп.
· Закуп се уговара на одређено време, за период од 01.10.2019. до 30.09.2020. године. У случају доцње закупца у предаји предметног пољопривредног земљишта по истеку периода закупа, уговорна казна коју је закупац дужан исплатити закуподавцу износи 3.000.000,00 динара, за сваки започети месец доцње.
· Минимално прихватљива понуда износа закупнине је 11.500.000,00 динара за цео период закупа.
· Осим закупнине, закупац преузима обавезу да сноси и сразмерни део пореза на имовину, водни допринос, као и све друге трошкове који настану у вези са имовином која је предмет закупа.
· Закупнина се плаћа у три једнаке рате или једнократно у целости. Прва рата доспева 8 дана по потписивању уговора. Друга рата доспева 09.03.2020. године. Трећа рата доспева 09.07.2020. године.
· Закупац се обавезује да ће, пре потписивања уговора о закупу и на основу позива закуподавца, на име обезбеђења потраживања закуподавца по основу закупа, дати банкарску гаранцију (првокласну, безусловну, наплативу на први позив) на цео износ понуђене годишње закупнине, а која истиче 31.10.2020. године. Давање наведеног обезбеђења, у захтеваној форми и износу, представља предуслов за потписивање уговора о закупу, који се мора закључити најкасније у року од 8 радних дана од дана јавног отварања понуда. У случају да закупац најкасније до дана закључења уговора о закупу уплати целокупан износ понуђене годишње закупнине, није у обавези да достави банкарску гaранцију, већ је у обавези да достави бланко соло меницу плативу на први позив са клаузулом „без протеста“ и меничним овлашћењем, на име обезбеђења испуњења преосталих обавеза из уговора, а по достави менице, банкарска гаранција ће му бити враћена.
Понуде
Понуде се достављају у затвореној коверти са назнаком: ДП „Шпедиција“ Кикинда у стечају – Понуда за закуп – НЕ ОТВАРАТИ, на адресу: Агенција за лиценцирање стечајних управника, Београд, Теразије бр. 23, III спрат, канцеларија 305 и морају приспети најкасније до 27.09.2019. године до 13:00 сати. Понуде које пристигну након наведеног рока неће бити узете у разматрање, без обзира на начин достављања. 
Достављена понуда треба да садржи јасно наведен укупан износ у динарима који се нуди као закупнина.
Уз понуду понуђач доставља изјаву да ће, пре потписивања уговора о закупу, обезбедити банкарску гаранцију захтеваних карактеристика, или изјаву да ће о доспелости прве рате (8 дана по потписивању уговора) извршити уплату целокупног износа годишње закупнине и доставити бланко соло меницу плативу на први позив са клаузулом „без протеста“ и меничним овлашћењем, а на име обезбеђења испуњења преосталих обавеза из уговора.

Јавно отварање пристиглих писаних понуда одржаће се 27.09.2019. године у 13:15 сати (15 минута по истеку времена за достављање понуда), у просторијама Агенције за лиценцирање стечајних управника, Београд, Теразије 23, III спрат, у присуству комисије и представника свих понуђача. У разматрање ће се узети само понуде које пристигну до назначеног рока. Након отварања понуда, председник комисије ће позвати подносиоце да побољшају своје понуде у односу на највећу достављену понуду.
Овлашћено лице: повереник  Јелица Вуколић  тел. 023/582-020, 064/4492197.
